L’Ajuntament de Burjassot signa conveni de col·laboració amb la Cámara de Comercio per a la posada en marxa del Bo Comerç
2025-07-24

L’Ajuntament de Burjassot i la Cámara Oficial de Comercio, Industria, Servicios y Navegación de València han signat un conveni de col·laboració l’objecte de la qual és la promoció del comerç local a través del desenvolupament i la posada en marxa de la campanya del Bo Comerç de Burjassot. La signatura de l’acord, que va tindre lloc divendres passat 1 de desembre, en el consistori, va ser a càrrec de l’alcalde de Burjassot, Rafa García i de José Vicente Morata Estragués, president de la Cámara de Comercio de València. També va ser present en la signatura la regidora delegada de Promoció d’Ocupació, Comerç i Mercats, Rosa Coca i el gerent de CEMEF SLU, Emili Altur.

Amb este conveni, l’Ajuntament pretén promocionar i dinamitzar el sector empresarial local, estimulant les compres per part de la ciutadania en els comerços de Burjassot i conscienciant als consumidors locals de la necessària contribució al comerç local com a generador de riquesa, creador d’ocupació i motor de l’activitat del municipi.

Així, a través de l’acord signat, l’Ajuntament de Burjassot destinarà una subvenció de 119.976,25 euros per al desenvolupament de la campanya del Bo Comerç de Burjassot de 2023. Per part seua, la Cambra de Comerç de València es compromet, entre altres punts, a disposar al consistori d’una pàgina web on s’allotja tota la informació i les instruccions del Bo Comerç de Burjassot, tant per a comerciants com per als clients potencials.

Amb esta campanya, a la qual els comerços poden adherir-se fins al 15 de desembre, els clients rebran un bo per valor nominal de 50 euros, dels quals, 25 serà aportats pel client en el moment de sol·licitar el bo i els 25 restants seran aportats per l’Ajuntament de Burjassot.

El termini per a sol·licitar els bons per part de la ciudanía és del 15 de desembre de 2023 al 31 de gener de 2024 o fins a acabar les existències de bons. Se sol·licitaran a través de la pàgina web Bo Comerç Burjassot, implementada per la Cámara de Comercio. Quedaran reservats prop de 200 bons per a aquelles persones, majors de 65 anys, que els sol·liciten presencialment en CEMEF, del 15 al 29 de desembre.